Džons Netlss

Džons Vivians Dramonds Netlss (; dzimis ) ir britu aktieris un rakstnieks. Vislabāk pazīstams ar savām detektīvu lomām televīzijas seriālos Bergerac (1981—1991) un "Midsomeras slepkavības" (1997—2011). Viņš ir arī daudzu britu televīzijas raidījumu aizkadra balss. Britu impērijas ordeņa virsnieks.

 Biogrāfija 
Džons Netlss dzimis Sentostelas pilsētā, Kornvolā, Anglijā 1943. gada 11. oktobrī. Uzreiz pēc dzimšanas viņu adoptēja galdnieks Ēriks Netlss un viņa sieva Elsija. Džons mācījās vietējā Sentostelas ģimnāzijā. Kad viņš bija septiņus gadus vecs, viņš uzzināja, ka viņa bioloģiskā māte ir īru katoliete, kura Otrā pasaules kara laikā Anglijā strādāja par medmāsu. Pēc dzemdībām viņu ievietoja psihiatriskajā slimnīcā, kur 28 gadu vecumā nomira no tuberkulozes. Netlss nekad neuzzināja, kas bija viņa bioloģiskais tēvs, taču viņš uzzināja, ka viņam ir brālis un divas māsas.

1962. gadā Netlss ieguva stipendiju vēstures un filozofijas studijām Sauthemptonas Universitātē. Tieši Sauthemptonā jauneklis pirmo reizi atklāja savu talantu aktiermākslā un piedalījās vairākos amatieru iestudējumos. Pēc universitātes absolvēšanas Džons Netlss kādu laiku strādāja par skolotāju.

Netlsa teātra karjera sākās Londonas Karaliskajā teātrī. No 1967. līdz 1970. gadam viņš uzstājās uz dažādām skatuvēm, tostarp Sauthemptonā, Bristolē un Stretfordā.

Džons Netlss uzsāka aktiera karjeru televīzijā 1969. gadā. Panākumus viņš guva 1981. gadā, kad aktieris uz ekrāniem parādījās kā seržants Džims Beržeraks, populārā seriāla Bergerac galvenais varonis. Viņš turpināja filmēties šajā seriālā līdz tā beigām. Papildus darbam televīzijā, Netlss šajos gados strādāja arī par radio raidījumu vadītāju.

2006. gadā viņš saņēma Sauthemptonas Universitātes goda doktora grādu, kuru viņš bija absolvējis.

Netlss 2010. gada 12. jūnijā iecelts par Britu impērijas ordeņa virsnieku.

No 1997. līdz 2011. gadam Džons Netlss atveidoja vecākā detektīvinspektora Toma Bārnabija lomu populārajā detektīvseriālā "Midsomeras slepkavības".

2016. un 2017. gadā Netlss atveidoja otrā plāna varoni Reju Penvenenu vēsturiskās drāmas "Poldarks" otrajā un trešajā sezonā.

 Rakstniecība 
Bergerac filmēšanas laikā, Džērsijas salā, viņš uzrakstīja grāmatu Bergerac's Jersey (1988), ceļvedi par seriāla filmēšanas vietām. Grāmatai sekoja vēl viens darbs, John Nettles' Jersey: A Personal View of the People and Places (1992) par salas ainavu, personībām un vēsturi.

1991. gadā viņš uzrakstīja daļēji autobiogrāfisku grāmatu Nudity in a Public Place: Confessions of a Mini Celebrity par kļūšanu par "sirdsāķīti" Bergerac skatītājām. Grāmata atkārtoti izlaista kā Kindle versija vietnē Amazon 2014. gadā.

2012. gadā Netlss sarakstīja Jewels and Jackboots par vācu okupāciju Normandijas salās Otrajā pasaules karā. To izpārdeva dažu nedēļu laikā un atkārtoti publicēja 2013. gadā mīkstajos vākos un Kindle.

 Privātā dzīve 
Netlss apprecēja savu pirmo sievu Džoisu Midltoni 1966. gadā, viņu laulība tika šķirta 1979. gadā. Džoisa vēlāk kļuva par "Midsomeras slepkavību" aktieru atlases direktori. Pāra meita Emma Martinsa piedzima 1970. gadā un kopā ar tēvu pārcēlās uz dzīvi Džersijā, seriāla Bergerac dēļ. Emma uzsāka darbu Džērsijas policijā, strādājot ar policistiem, kuri seriāla filmēšanas laikā satika viņas tēvu.

Netlss apprecēja savu otro sievu Ketrinu Sīliju 1995. gada jūlijā.

 Filmogrāfija 
 Gads Nosaukums Loma Piezīmes 1969 The Expert Džons Frenklins Sērija Lie Down, You're Dead 1970 One More Time Diksons ITV Sunday Night Drama Metodists TV seriāls The Red, White and Black Karavīrs 1971—1972 A Family At War Īans Makenzijs 14 sērijas 1972—1976 The Liver Birds Pols 19 sērijas 1973 The Adventures of Black Beauty Edvīns Pelgreivs Sērija The Debt 1976 Dickens of London Makrone 2 sērijas 1977 Holding On Herberts Gudingss 3 sērijas BBC2 Play of the Week Teo Redmens 1 sērija 1978 Enemy at the Door Rojs Luiss Sērija Officers of the Law 1980 The Professionals Bēgošs noziedznieks Titros neuzrādīts The Merchant of Venice Basanio Television film 1981—1991 Bergerac Džims Beržeraks 87 sērijas 1981 BBC2 Playhouse Džeralds Sērija Findings on a Late Afternoon 1982 The Agatha Christie Hour Rauls Letardo Sērija The Fourth Man 1984 Robin of Sherwood Pīters de Leons Sērija The Prophecy 1991 Tonight at 8.30 Pīters Gilpins 1 sērija 1992 Boon Džo Grīns Sērija Queen's Gambit 1993 The Detectives Džims Beržeraks Sērija Studs 1994 Romeo & Juliet Kapuleti Televīzijas filma 1995 All Men Are Mortal Sanjē 1997 Millennium: Fact and Fiction Stāstītājs 1997—2011 "Midsomeras slepkavības" Toms Bārnabijs 81 sērijas 1998 Fraud Squad Stāstītājs The Tourist Trap Stāstītājs 1 sērija 1998—1999 Disaster Stāstītājs 2 sērijas 2000 The Unforgettable Les Dawson Stāstītājs 2000—2002 Airport Stāstītājs 7 sērijas 2001 Heartbeat Giles Sutton Sērija Still Water 2002 The Hound of the Baskervilles Dr. Džeimss Mortimers Televīzijas filma 2003 Sindy: The Fairy Princess Zizlis Ulebuss / Šejs vienradzis / Karalis Tikai video fragmentā French and Saunders Toms Bārnabijs Sērija French and Saunders Actually This is Your Life Viņš pats 2008 John Nettles Applauds Vadītājs/Stāstītājs 3 sērijas 2010 The Channel Islands at War Vadītājs 2014 Toast of London Džons Netlss Sērija Desperate Measures 2016 Never Land Zvejnieks Džons Īsfilma 2016—2017 "Poldarks" Rejs Penvenens 9 sērijas 2017 Walks with My Dog Viņš pats Sērija John Nettles, Jon Culshaw & Helen Skelton History Vadītājs Sērija Hitler's England 2020 Britain's Favourite Detective Toms Bārnabijs TV speciālizlaidums 2020—2021 Devon and Cornwall Stāstītājs 15 sērijas 2021 My Unique B&B Stāstītājs 2 sērijas

 Atsauces 

 Ārējās saites 

Kategorija:1943. gadā dzimušie
Kategorija:Kornvolā dzimušie
Kategorija:Angļu kinoaktieri